  Майя Бывальцева Хими ожтӥрлыкез быдтон программая 2018-тӥ арын Кизнер нылпи садэз выльдыны но ву гумыосты кыскыны коньдон басьтыны быгатоз. Ёросэ вуылыкуз со сярысь вераз Удмуртиысь тӧролэсь ужзэ огдырлы быдэсъясь Александр Бречалов. Вуоно арлы чакланъёсын — 5 номеро нылпи сад, солы ватсэт кулэ, но ёросысь ву гумыос. Нырысетӥез объект — 156 миллион, кыкетӥез — 282 миллион манет Удмуртилэн тӧроезлэсь ужзэ огдырлы быдэсъясь Александр БречаловАлександр Бречалов выльдыны чаклам «Сказка» нылпи садэ вуылӥз. Отын ватсэт лэсьтыны кулэ, отчы туала куронъёслы тупась пӧраськонни, эм висъет но мугорез кыдатыны зал интыяськозы. Со сяна, электротӥрлыкез, липетэз, укно янакъёсты, выжъёсты, пож ву кошкон гумыосты но шуныт сётон сӧзнэтэз тупатъяны, урамысь лапасъёсты воштыны кулэ. «Туж оскисько, ми коньдонэз шыръяны быгатомы шуыса, нылпи сад вылын ке но. <…> Шыръям коньдонэз мукет кулэяськонъёсы но объектъёсы кутыны луоз», — пусйиз улосвыл кивалтӥсь. Кыкезъя ик ӵектосъёсъя ужкагазъёс дась ни, но кӧня ке тупатонъёс пыртыны кулэ на. Тегъёс: Мерлык Кизнер Удмуртия нылписад АлександрБречалов  